**У С Т А В**

**НА**

**„БЪЛГАРО-КИТАЙСКА АСОЦИАЦИЯ ЗА ТРАДИЦИОННА КИТАЙСКА МЕДИЦИНА И КУЛТУРА“**

**ОБЩИ ПОЛОЖЕНИЯ**

Чл.1. Сдружение с нестопанска цел **„БЪЛГАРО-КИТАЙСКА АСОЦИАЦИЯ ЗА ТРАДИЦИОННА КИТАЙСКА МЕДИЦИНА И КУЛТУРА“** , наричано от тук нататък в настоящия Устав само СДРУЖЕНИЕТО, е самостоятелно юридическо лице.

Чл.2. Сдружението е неправителствена, неполитическа и нерелигиозна организация на физически лица с **основен предмет на дейност**:

- Организиране, свързване и събиране на българи и европейци и китайски граждани, които практикуват професионално или по друг начин са свързани с ТКМ и/или философски концепции и практики на ТКМ и китайската култура, включително, но не само, акупунктура, хербология, моксабустион, ци гун, у шу, рехабилитация, туина

- Да улеснява, организира и провежда висококачествено обучение в Китай и България по отношение на практиката на ТКМ, ТКМ уелнес и китайската култура и ТКМ култура чрез образователни програми, културни събития и туризъм в Китай и България от експерти от асоциацията и от експерти от други институции или организации.

- Сертифициране и контрол на качеството на образованието и практиката по отношение на ТКМ, ТКМ уелнес и китайската култура и ТКМ култура във връзка с българските медицински практики.

- Да обучава и преквалифицира експерти и да подпомага прехода към заетост в областта на ТКМ практиката и уелнес в съответствие със закона.

- Да работи за реализирането на ТКМ център в България, който да провежда диагностика и прилагане на ТКМ техники за лечение, рехабилитация и уелнес от лекари и специалисти в съответствие със закона.

- Да представлява мнението и гражданската позиция на членовште на сдружението

- Да установява и подържа партньорската със сродни организации и институции в България/ Европа и Китай, както и в чужбина.

Чл.3. Сдружението е организация, учредена за осъществяване на дейност в частна полза.

Чл.4. Седалището и адресът на управление на сдружението е: гр. София, р-н Сердика, ул. Георги С. Раковски 161 ап. 14, 1000

Чл.5. Сдружението притежава своя банкова сметка.

Чл.6. Сдружението не е ограничено със срок или прекратително условие.

**ЦЕЛИ И СРЕДСТВА**

Чл.7. Сдружението осъществява своята дейност за постигане на следните цели:

 Да популяризира, образова и улеснява практикуването на ТКМ, ТКМ уелнес, ТКМ културата и китайската култура в България и Европа и по този начин да подобри качеството на живот на гражданите.

 Да спонсорира и насърчава културния и професионалния обмен между български/европейски и китайски лица в областта на ТКМ, ТКМ уелнес, китайската култура и ТКМ културата.

 Да популяризира знанията и нивото на екпретност в областта на ТКМ практиката, уелнес и китайската култура и ТКМ култура в България/ Европа и Китай.

 Да насърчи културното разбирателство и сътрудничество между Китай и Булгария/ Европа в продължене на приемер, даден от Джан Сунфън- Канети.

Да насърчава и подпомага процеса на признаване на ТКМ практики в областта на медицината в България и Европа.

 Да насърчава сътрудничеството и координацията между правителствени и неправителствени структури, тьй като са свързани с ТКМ, ТКМ уелнес, ТКМ култура и китайска култура.

 Да насърчава въвеждането и използването на нови технологии, свързани с медицината и ТКМ.

Чл.8. За осъществяване на своите цели сдружението използва следните средства:

- Разработва проекти в областта на законодателството свързано с традиционна китайска медицина, като сътрудничи с държавните органи за развитие на перспективните за България относно традиционна китайска медицина; Участва в разработване на реклама на международния и вътрешния пазар; Участва в реализирането и подкрепата на проекти по международни и национални програми; организира конференции, семинари, срещи на спортни, концертни и художествени дейности и други културни прояви измежду членовете си и партньори на сдружението;

Чл.9. Дейността на сдружението се осъществява при стриктно спазване на Конституцията и законите на Република България.

Чл.10. (1) Сдружението може да извършва допълнителна стопанска дейност. Предмет на допълнителна стопанска дейност на Сдружението е:

а) специализиран туризъм;

б) предоставяне на консултации, извършване на изследвания и анализи, свързани с целта на Сдружението, срещу определено възнаграждение;

в) провеждане на различни културни прояви; изграждане и стопанисване материално – техническата база; разработване и издаване на информационен бюлетин, книги, брошури, програми и други материали, свързани с дейността на Сдружението, организиране на езикови курсове; съдейства за развитието на традиционна китайска медицина; извършва проучвания и анализи, дава експертни оценки, консултации, обучение; спомага за създаването на научно-изследователски и експертни звена за подпомагане развитието на традиционна китайска медицина в Република България и Китайската Народна Република; дава становища, мнения и препоръки пред държавните органи и останалите държавни институции във връзка с развитието на законодателството касаещо традиционна китайска медицина; участва в проекти по международни програми и по фондове на ЕО, включително с чуждестранни организации; организира и участва във вътрешни и международни конференции и семинари; консултантска дейност, информационни и рекламни услуги; маркетингови проучвания и анализи; професионално обучение и квалификация; всякакви дейности в съответствие с устава и целите си.

(2) Допълнителната стопанска дейност се подчинява на условията и реда, предвидени в нормативните актове, които регламентират тази дейност.

(3) Приходите от допълнителната стопанска дейност се ползват само за постигането на идеалните цели и за осъществяването на свързаните с целите задачи на Сдружението."

Чл.11. Сдружението не разпределя печалба от стопанска дейност.

**ИМУЩЕСТВО И ФИНАНСИРАНЕ**

Чл.12. Имуществото на сдружението се формира от:

- годишен членски внос, определен по размер от Общото събрание;

- дарения и завещания в полза на сдружението;

- приходи от стопанска дейност в рамките на целите на сдружението;

- изпълнение и/или участие в проекти;

- други приходоизточници, позволени от закона.

Чл.13. Дейността на сдружението се финансира от приходите, определени в чл.12. от Устава. Приходите на сдружението могат да се ползват само за постигане на посочените в устава цели.

Чл.14. Начинът на изразходване на средствата на сдружението се определя от Управителния съвет с мнозинство 2/3 от членовете му.

Чл.15. Управлението и разпореждането с банковите сметки на сдружението се извършва от Председателя на Управителния съвет или от упълномощено от него лице.

Чл.16. По решение на Общото събрание на сдружението от имуществото му могат да се обособяват целеви фондове.

Чл.17. Имуществото на сдружението се влага по решение на Управителния съвет в банкови депозити, движими вещи или по друг подходящ начин. Вложенията трябва да бъдат сигурни и да гарантират запазването и увеличаването на имуществото, като едновременно с това се държи сметка за нестопанската цел на сдружението.

Чл.18. За постигане на целите си и за съхраняване и увеличаване на имуществото си, сдружението може да извършва в страната и чужбина сделки, включително и да придобива и отчуждава недвижими и движими вещи, вечни права, ценни книжа, права върху интелектуалната собственост.

Чл.19. Сдружението може да учредява и да участва в търговски дружества в страната и чужбина с оглед реализиране на целите си или с оглед набирането на средства за осъществяване на дейността си.

Чл.20. Сдружението не може да участва в събирателни и в командитни дружества като неограничено отговорен съдружник.

**ЧЛЕНСТВО, ПРАВА И ЗАДЪЛЖЕНИЯ**

Чл.21. Членството в сдружението е доброволно.

Чл.22. Членовете на сдружението могат да бъдат физически или юридически лица, извършващи сходна дейност;

Чл.23. Членовете на сдружението по чл. 22 от Устава запазват своята юридическа и икономическа самостоятелност.

Чл.24. Членовете на сдружението се приемат въз основа на писмено заявление, подадено до Управителния съвет, който разглежда заявлението на първото свое заседание след постъпването му. В случай, че заявителят отговаря на условията за членство, Управителният съвет предлага неговото приемане от Общото събрание, което да разгледа заявлението на следващото свое заседание.

Чл.25. В заявлението за членство кандидатът заявява, че приема Устава и ще съдейства за постигане целите на сдружението.

Чл.26. Всеки член на сдружението има право:

- да участва в дейността на сдружението;

- да избира и да бъде избиран в органите на сдружението;

- да прави предложения, да отправя искания, препоръки и други;

- да бъде информиран за дейността на сдружението;

- да се ползва от резултатите от дейността и от защитата на сдружението при осъществяване на дейност, свързвана с целите и в рамките на устава на сдружението.

Чл.27. Всеки член на сдружението е длъжен:

- да съдейства за осъществяване на целите на сдружението;

- да спазва устава;

- да изпълнява решенията на органите на сдружението;

- да внася определения от Общото събрание членски внос и/или допълнителни имуществени и/или парични вноски;

- да предоставя на сдружението в срок информацията, необходима за изпълнение на неговите цели и задачи, както и на взетите решения;

- да пази авторитета и доброто име на сдружението.

Чл.28. Членството се прекратява:

- по собствено желание, чрез подаване на писмено заявление до Управителния съвет. В този случаи, членството се прекратява след решение на Общото събрание от датата на подаване на заявлението.

- с прекратяване на юридическото лице - член на сдружението ;

- смърт или поставяне под запрещение за физическите лица;

- ако членът престане да отговаря на критериите за членство;

- с изключване;

- при отпадане, поради закъснение на плащането на членски внос за две последователни години, констатирано от Управителния съвет въз основа на водената счетоводна отчетност.

Чл.29. Член на сдружението може да бъде изключен в случай на:

- системни, груби нарушения на Устава;

- злоупотреба с финансовите средства на сдружението с цел незаконно присвояване или отклонение на финансовите средства не по предназначение;

- при използване на името на сдружението за осъществяване на цели, противоречащи на тези на устава;

- при неспазване решенията на органите на сдружението.

Чл.30. Членът може да бъде изключен, след като е бил поканен в 7-дневен срок да изясни писмено пред Управителния съвет обстоятелствата, станали причина за изключването.

Чл.31. Решението за прекратяване на членството, включително и за изключване на членове, се взема от Общото събрание по предложение на Управителния съвет. При необходимост и по решение на Управителния съвет, изключвания член се лишава от право да упражнява членските си права до вземане на решение от Общото събрание.

Чл.32. При прекратяване на членството, имуществените вноски и дарения остават в полза на сдружението.

Чл.33. За задълженията на сдружението, членът отговаря до размера на направените от него имуществени вноски, предвидени с устава и приетите въз основа на него решения на Общото събрание.

**ОРГАНИ, УПРАВЛЕНИЕ И ПРЕДСТАВИТЕЛСТВО НА СДРУЖЕНИЕТО**

Чл.34. На основание чл.23 от ЗЮЛНЦ, се определят следните органи на управление на сдружението: Общо събрание, Управителен съвет и Председател на Управителния съвет;

**ОБЩО СЪБРАНИЕ**

Чл.35. Общото събрание е върховен орган на сдружението. В него участват всички членове на сдружението.

Чл.36. Общото събрание се свиква най-малко един път годишно от Управителния съвет или по искане на 1/3 от членовете на сдружението.

Чл.37. Общото събрание се свиква чрез поставяне на покана на таблото за съобщения в сградата, в която се намира адресът на управление на сдружението най-малко 1 /един/ месец преди насрочената дата. Материали по всички точки от дневния ред са на разположение на членовете на Сдружението най-късно 10 дни преди датата на събранието в офиса на Сдружението.

Чл.38. (1) Общото събрание е редовно, ако на него присъстват или са представени повече от 2/3 от всички членове на сдружението.

(2) При липса на кворум, събранието се отлага за един час и след изтичането му се счита за редовно, независимо от броя на явилите се членове.

Чл.39. Всеки член на общото събрание има право на един глас. Едно лице може да представлява не повече от трима членове на общото събрание въз основа на писмено пълномощно. Преупълномощаване не се допуска.

Чл.40. Решенията на Общото събрание се вземат с мнозинство от присъстващите на събранието членове, освен ако законът или този устав предвиждат друго.

Чл.41. Гласуването е явно.

Чл.42. По въпроси, които не са били предварително вписани в дневния ред и надлежно оповестени, не могат да се вземат решения.

Чл.43. Общото събрание:

1. приема, изменя и допълва Устава

2. приема други вътрешни актове;

3. избира и освобождава членовете на Управителния съвет;

4. приема и изключва членовете на сдружението;

5. взема решение относно преобразуване или прекратяване на сдружението;

6. приема основни насоки и програма за дейността на сдружението, приема решения за откриване и закриване на клонове.

7. приема бюджета на сдружението; взема решения относно дължимостта, размера на членския внос и сроковете за внасянето му; приема отчета за дейността на сдружението, изготвен от Управителния съвет, и освобождава Управителния съвет от отговорност за отчетната година;

8. отменя решенията на органите на сдружението, които противоречат на закона, устава или други вътрешни актове, регламентиращи дейността на сдружението;

9. взема решение за назначаване на контрольор - лицензиран експерт-счетоводител, които да извърши проверка на дейността на сдружението, в случаи на изискване по закон или решение на УС;

10. взема и други решения, предвидени в закона или в устава;

Чл.44. Правомощията по чл. 43, т.1, 3, 5, 7, 8, 9, 10 не могат да се възлагат на други органи на сдружението.

Чл 45. Решенията на Общото събрание се вземат с обикновено мнозинство от присъстващите членове. Решенията по чл.43 т.1, 3, 4, 5, 6 и 9 се вземат с мнозинство 2/3 от присъстващите на събранието членове.

Чл.46. Решенията на Общото събрание са задължителни за другите органи на сдружението и за неговите членове. Решенията на Обшото събрание подлежат на съдебен контрол относно тяхната законосъобразност и съответствие с устава.

Чл.47. За заседанията на Общото събрание се водят протоколи, които се съхраняват в седалището на сдружението.

Чл.48. Протоколите от Общото събрание се подписват от председателя и секретаря на събранието, които носят отговорност за верността на съдържанието им. Към протоколите се прилага списък на присъстващите лица с подписите им, както и документите, свързани със свикването и провеждането на Общото събрание.

**УПРАВИТЕЛЕН СЪВЕТ**

Чл.49. Управителният съвет се състои най-малко от три лица, избрани между членовете на сдружението. Точният им брои се определя с конкретно решение на Общото събрание.

Чл.50.Членовете на Управителния съвет се избират от Общото събрание с мнозинство 2/3 от членовете на сдружението за срок от 5 (пет) години. Членовете на Управителния съвет могат да бъдат преизбирани на същата длъжност без ограничение.

Чл.51.Управителният съвет провежда заседанията си най-малко веднъж на шест месеца и се свиква от Председателя или по искане на всеки член на Управителния съвет. Същите са редовни, ако на тях присъстват повече от половината от членовете на УС. Присъстващо е лицето, с което има двустранна телефонна или друга връзка, гарантираща установяване на самоличността му и позволяваща участието му в обсъждането и взимането на решения. Гласуването на този член се удостоверява в протокола от председателстващия заседанието. Решенията на УС се взимат с мнозинство най-малко 2/3 от членовете на УС.

Чл.52. Управителният съвет:

- представлява сдружението чрез Председателя си, а в случаи на изрично решение при спешна необходимост и чрез други свои членове;

- ръководи текущата дейност на сдружението;

- организира изпълнението на решенията на Общото събрание и отчита дейността на сдружението пред него;

- предлага планове и програма за дейността на сдружението;

- предлага на Общото събрание бюджета, организационната и управленска структура на сдружението;

- определя реда за назначаване и освобождаване на персонала и други вътрешни правила на сдружението;

- осъществява връзката и координацията с други сродни организации в страната и чужбина;

- формира помощни органи на сдружението /работни групи, експертни съвети и др./;

- изготвя отчета на сдружението за дейността и изпълнението на бюджета;

- взема решение за участие в други организации;

- извършва други дейности, които не са от изричната компетентност Общото събрание на сдружението;

- Избира Председател на Сдружението с мнозинство 2/3 от неговите членове;

- прави предложение до Общото събрание за изключване на Членове сдружението в случаи на неучастие в дейността на Сдружението и/или при извършени действия, уронващи престижа на Сдружението или при неплащане на определения членски внос за две последователни години.

Чл.53. Председателят на Управителния съвет:

- представлява сдружението пред трети лица;

- организира изпълнението на решенията на Управителния съвет;

- сключва всякакви договори, свързани с текущата дейност на сдружението;

- докладва незабавно на Управителния съвет за съществени обстоятелства, касаещи дейността на сдружението;

- следи за законосъобразното свикване на Общото събрание, както и уведомява писмено членовете на организацията най- малко 30 дни предварително за предстоящото;

- отчита дейността на Управителния съвет пред Общото събрание на сдружението;

- управлява и се разпорежда с банковите сметки лично или чрез упълномощено от него лице и с движимото и недвижимото имущество на сдружението след решение на УС;

- ръководи заседанията на Управителния съвет.

**ДОКУМЕНТИ НА СДРУЖЕНИЕТО**

Чл.54. Официалните документи на сдружението при встъпване в правоотношения с трети лица се подписват от Председателя или от упълномощен член на Управителния съвет. Те следва да съдържат наименованието, седалището, адреса, данните за регистрацията на сдружението, ЕИК.

Чл.55. Документите, свързани с управлението и разпореждането с банковите сметки на сдружението, се подписват от Председателя на Управителния съвет или упълномощено от него лице.

**ПРЕКРАТЯВАНЕ**

Чл.56. Прекратяване дейността на сдружението става:

- с решение на Общото събрание, взето с мнозинство 2/3 от всички членове на сдружението;

- по решение на съда в предвидените от закона случаи.

Чл.57.1. Ликвидацията се извършва по предвидения от закона ред.

Чл.52.2. Разпределянето на останалото след удовлетворяване на кредиторите имущество се решава съгласно устава, или от Общото събрание на сдружението.

**ЗАКЛЮЧИТЕЛНИ РАЗПОРЕДБИ**

Чл.58. За неуредени в настоящия Устав въпроси и отношения се прилагат разпоредбите на ЗЮЛНЦ, други разпоредби в законодателството на Република България относно Сдруженията с нестопанска цел.

Чл.59. Настоящият устав се прие на Учредителното събрание на Сдружение с нестопанска цел **„БЪЛГАРО-КИТАЙСКА АСОЦИАЦИЯ ЗА ТРАДИЦИОННА КИТАЙСКА МЕДИЦИНА И КУЛТУРА“**, проведено на 01.11.2024 г. в гр. София.